open-index/open-wikipedia-markdown huggingface dataset:
Skygge

En **skygge** er et område hvor lyset fra en lyskilde ikke kan nå direkte fordi et objekt er i veien. Skyggen opptar området direkte bak et ikke gjennomskinnelig objekt hvor lyskilden er plassert foran objektet. Skyggen er en todimensjonal silhuett eller revers projeksjon av objektet som blokkerer lyset.

## Egenskaper
Skyggens utseende varierer med objektets nærhet til lyskilden, lyskildens vinkel i forhold til objektet og lyskildens beskaffenhet. Jo mindre vinkelen mellom overflaten som skyggen faller på og lysretningen, jo lengre blir skyggen. Hvis objektet er nært skyggen, blir skyggen større. Hvis overflaten er ujevn, vil det også påvirke skyggens utseende.

### Variasjoner med tid på dagen
Skyggens lengde kan endre seg mye i løpet av dagen. Lengden av skyggen langs overflaten er proporsjonal med cotangens av solens vinkel over horisonten (θ). Ved soloppgang og solnedgang hvor θ nærmer seg 0 og cot(θ) nærmer seg uendelig, kan skygger bli veldig lange. Hvis solen passerer rett over objektet, blir θ=90° og cot(θ)=0, og det blir dermed ingen skygge.

## Kulturell betydning
I tempererte områder hvor sollys tradisjonelt anses som komfortabelt, er det ikke uvanlig at de velstående beboerne av en dal holder til på solsiden, mens de fattigere bor på skyggesiden.

## Bruk av skygge i kunsten

Billedkunstnere har til alle tider måttet ta stilling til lys/skygge-virkninger. Dette er klarest ved relieffer og tredimensjonale fremstillinger som statuer og skulpturer, der plassering i forhold til lyskilder bidrar til den endelige virkning.

I malerkunsten har man grisailler, der en ved hjelp av gråtoner alene, skaper en tredimensjonal effekt ved å etterligne skyggevirkninger. For malerkunsten som etterligner naturen, er det viktig å merke seg slike ting som fargetoner på skyggepartier (der er ofte et blåskjær fra himmellyset, men også fargereflekser fra omgivelsene som er belyst). For å male realistisk, må en også merke seg at skygger blir mere «ulne» når avstanden til det som kaster skygge øker. Måten en brukte lys og skygge på, var viktig i mange romantiske malerstykker.

I litteraturen er skygge brukt i flere sammenhenger, mange med uhellssvanger symbolsk betydning.

I Walt Disney-utgaven av Peter Pan rømmer skyggen hans og må fanges for å festes tilbake.

## Annet
Umbra er det latinske ordet for skygge, og brukes i astronomien for å beskrive en del av et objekts skygge. Andre deler av skyggen er panumbra og antumbra.

Solformørkelse er et fenomen der månens skygge dekker observatører på jorden. Når jordens skygge dekker et område av månen, kalles det for måneformørkelse.

Under visse forhold kan skygger brukes til trigonometriske beregninger.

Flere hodeplagg har som primærfunksjon å gi skygge til brukeren. Sombrero er et av dem, og ordet kommer fra det spanske *sombra* som betyr nettopp «skygge». Godværsutgaven av paraply er parasoll (fransk: *Par la Soleil* (for solen). Andre skyggeskapere er f. eks. markiser.

## Eksterne lenker
*
Den beste av mødre

***Den beste av mødre*** (originaltittel: *Äideistä parhain*) er en finsk dramafilm fra 2005 regissert av Klaus Härö. 

## Handling
Eero  er ni år når vinterkrigen dominerer Finland. Over 70&nbsp;000 barn blir sendt vekk fra foreldrene sine til trygghet i de skandinaviske landene. Når Eeros far dør i krigen,  klarer ikke moren  lenger å gi ham den kjærligheten og omsorgen han behøver. Derfor sender hun ham til nøytrale Sverige inntil krigen er over. Eero føler seg fremmed og lengter tilbake til moren og Finland. Følelsen blir enda mer forsterket ettersom den svenske moren hans, Signe, nekter å slippe ham inn i varmen. Det er ikke plass til han i hjertet hennes. Signe og Eeros mor brevveksler, og en dag får Signe et brev som forandrer tilværelsen betraktelig. Eero står splittet mellom to land og to mødre, mens han forsøker å finne sin plass. 

## Tema
Dramaet om Eero tar for seg temaer som svik, tilgivelse, forsoning, løsrivelse og identitet. Handlingen utspilles gjennom nyanserte og komplekse karakterer som framstilles svært menneskelige. Handlingen utspilles dels i Finland, men stort sett på svensk landsbygd. Filmen veksler mellom to parallelle tidsrom; Eero som eldre mann og Eeros barndom. I filmens begynnelse har den eldre Eero nettopp fått invitasjon til Signes begravelse. Han blir dratt tilbake til sin barndoms opplevelser og konfronteres med noe som i lang tid har plaget han.  

Det er første gang det er laget en film om et krigsbarn fra Finland, og hvordan det takler konsekvensene av krigen og prøver å integrere seg i samfunnet og tilværelsen. 
Filmen ble en kjempesuksess i hjemlandet, og fikk også internasjonal oppmerksomhet. Den har vunnet 11 priser og har fått 5 nominasjoner, blant annet en Guldbagge (Sveriges svar på norske Amanda) for Beste kvinnelige hovedrolle til Maria Lundqvist. 

## Rolleliste
* Topi Majaniemi: Eero Lahti
* Marjaana Maijala: Kirsti Lahti (Eeros mor)
* Maria Lundqvist: Signe Jönsson (Eeros svenske mor)
* Michael Nyqvist: Hjalmar Jönsson (Eeros svenske far)
* Esko Salminen: Eldre Eero Lahti 
* Aino-Maija Tikkanen: Eldre Kirsti Lahti
* Kari-Pekka Toivonen: Lauri 
* Penny Elvira Loftéen: Siv 
* Maria Langhammer: Anna
* Leif Andrée: Gunnar
* Marie Göranzon: Fru Grevnäs
* Åsa Persson: Opettajatar
* Gustav Wiklund: Pappi
* Patrick Henriksen: Tuomas

## Referanser


## Eksterne lenker
*
Granvinsfjorden

**Granvinsfjorden** er en arm av Hardangerfjorden i Voss (tidligere i Granvin kommune) og Ullensvang kommuner i Vestland. Fjorden er rundt ti kilometer lang, og bredden er for det meste under en kilometer. Fjorden har innløp fra Indre Samlafjorden mellom Furenes ved Tjoflot i østsida og Håstabbenes i vest, og går derfra i nordøstlig retning inn til tettstedet Granvin i fjordbunnen. Fjorden har bratte sider og er omgitt av opp til  meter høye fjell. Fjorden danner et basseng på omkring 200 meters og bunnen faller ved munningen bratt ned til hovedfjordens bunn slik at Granvinsfjorden danner en undersjøisk hengende dal.

Riksvei 7 går langs hele vestsida av fjorden, hvor bygda Kvanndal ligger, rundt to kilometer inn i fjorden. Herfra er det fergeforbindelse over Hardangerfjorden til Utne og Kinsarvik. Tre kilometer lenger inne ligger bygda Folkedal. På østsida, tvers over fjorden fra Folkedal, ligger bygda Hamre. Mellom disse bygdene og fjordbunnen er det ingen større bosetninger.

Hardangerbana (også kalt Voss–Eidebanen og Granvinbanen) hadde endestasjon ved Granvinsfjorden. Granvin var et av knutepunktene for Hardanger Sunnhordlandske Dampskipsselskap og ga forbindelse mellom Bergen og de indre bygdene i Hardanger. Granvin havn fungerte som overgang for godstransport mellom båt og jernbanenettet.

## Referanser




## Eksterne lenker
*
Edwin Salisbury

**Edwin Lyle Salisbury** (født 3. mai 1910 i California, død 22. november 1986 i Sacramento i California) var en amerikansk roer som deltok i de olympiske leker 1932 i Los Angeles.

Salisbury ble olympisk mester i roing under OL 1932 i Los Angeles. Han var med på den amerikanske åtteren som vant foran en italiensk båt. Det amerikanske laget var sammensatt av roerne fra University of California. Mannskapet var roerne; Salisbury, James Blair, Duncan Gregg, David Dunlap, Burton Jastram, Charles Chandler, Harold Tower, Winslow Hall og Norris Graham som var styrmann.

## OL-medaljer
* 1932  Los Angeles -  **Gull** i roing, åtter

## Referanser


## Eksterne lenker
*
Haugsfjorden (Alstahaug)

**Haugsfjorden** er en liten fjord i Alstahaug kommune i Nordland. Fjorden ligger nord for øya Tjøtta og like sør for selve Alstahaug. Den har en lengde på 2,5 kilometer fra sør til nord.

I øst grenser fjorden til Hamnesleira, som går inn til grenda Hamnes, og Offersøya. I nord ender fjorden ved Haugsneset like sør for Alstahaug. Nordvest for dette neset begynner Alstahaugfjorden. I vest ligger øyene Valøya, Bukkøya, Buøya og Nordre Rosøya. På vestsiden av Tjøtta går det et sund sørover til Tjøttfjorden.

## Referanser
Ulvangen

**Ulvangen** er et sund og en fjord på Helgeland, i Leirfjord og Dønna kommune i Nordland. Sundet ligger mellom øya Dønna og fastlandet og strekker seg fra Alsta og Skorpa i sør til Løkta i nord. Det er cirka 15 kilometer langt og mellom 2,5 og 5 kilometer bredt. På østsida, helt sør i sundet, ligger fjorden Ulvangen. Den har innløp mellom Angarsnes i nord og Ulvangsøya i sør og strekker seg cirka 4 kilometer til fjordbunnen, hvor gården Ulvang ligger. Ulvangsøya er en smal landtunge som skiller Ulvangen fra Meisfjorden.

Ferga fra Sandnessjøen til Bjørn på Dønna og Løkta krysser Ulvangen.

Navnet er sammensatt av dyrenavnet *ulfr* (*ulv*) og endingen *angr* (*trong vik, fjord*).

## Referanser
Olav Røkke

**Olav Olsen Røkke** (1881–1956) var en norsk folkehøyskolebestyrer, lærer og lokalhistorisk forfatter.

Han var sønn av gårdbruker Ole Petersen Røkke og Anne Jensdatter Røkke på Nordre Røkke (Rykkja). Han var døpt Ole Johan, men brukte bare navnet Olav. Blant hans søsken var Johan Peter Røkke og Jens Røkke, som begge ble lærere og ordførere.

Han gikk Levanger lærerskole og Askov højskole samt noen universitetskurs. Han var lærer på Skatval, Dverberg, Helgøy og Sandøy før han i 1910 ble lærer ved amtsskolen/fylkesskolen på Vestnes. I 1916 ble han lærer ved Notodden lærerskole, der hans bror Jens var overlærer. Olav var deretter folkeskolelærer på Notodden og i Ålesund, og 1923–1935 lærer ved Torshus folkehøyskole i Orkdal. 1935–1949 var han bestyrer og eier av Vefsn folkehøyskole i Mosjøen.

Røkke hadde også et omfattende lokalhistorisk forfatterskap, særlig etter at familien flyttet fra Mosjøen til Molde.

Olav Røkke var gift med lærerinne Andrea Margrete Pedersdatter Husøy fra Sandøy. Hun gikk lærerskolen mens de bodde på Notodden og ble timelærer ved Vefsn folkehøgskole. De fikk fem barn, deriblant skolemannen Øystein Rykkja.

## Bibliografi
* *Skatval herad i 25 år : 1902–1926* (1928), 92 sider
* *På kjende stader* (193?), 29 sider
* *Folket mitt* (1951), 142 sider
* *Stjørdalsboka : Gards- og slektshistorie*, band IV, Skatval herad (1954), 778 sider
* *Soga um Våpnfjordingane*, med Olav Bjørgum
* *Soga um Bård Snøfjellsås*
* *Soga um Grette Åsmundsen*
* *Romsdals amt*
* *Vefsn Folkehøgskole : Eit 50-årsminne* (1949), 67 sider

## Referanser
Tjøttfjorden

**Tjøttfjorden** (også skrevet *Tjøttafjorden*) er en fjord i Alstahaug kommune i Nordland. Den ligger på vestsiden av Mindlandet og strekker seg 12 km nordøstover til øya og tettstedet Tjøtta. Fjorden starter i sør mellom Mindværet i øst og Grønøyskjeran i vest. Sør for Mindværet ligger Mindværfjorden og øst for Mindlandet ligger Stokkafjorden. Øst for Tjøtta og nordøst for Tjøttfjorden går Vefsnfjorden nordøstover. I vest grenser Tjøttfjorden til Sandvær og Skotsvær.

Fra Tjøtta går det ferje sørover fjorden til Igerøya og østover til Mindtangen på Mindlandet og til Trolandet.

## Referanser
Kilværfjorden

**Kilværfjorden** er et havområde i Vega kommune i Nordland. Fjorden ligger vest for Kilvær, som den er kalt opp etter, og strekker seg cirka 10 kilometer nordøstover til området vest for Skålvær.

Fjorden ligger i havgapet mellom alle holmene og småøyene nord for selve Vega og nordøst for Hysværet.

## Referanser
Aplothorax burchelli

***Aplothorax burchelli*** er en bille og den eneste i slekten *Aplothorax*, i delgruppen (underfamilien) jordløpere (Carabinae) i familiegruppen løpebiller. Systematikken følger Carabidae of the World. Den finnes bare på Santa Helena.

Dette er en stor (30-35 millimeter) løpebille. Kroppen er metallisk bronsefarget og virker langstrakt på grunn av det smale brystskjoldet. Bakkroppen er sylindrisk, rund og mye smalere fremme enn det er på midten. Dekkvingene har små avlange opphøyninger av variabel lengde, de danner tilsammen mange fine lengdestriper. 

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Aplothorax burchelli'' – Database Carabidae of the World – engelskspråklig
* ''Aplothorax burchelli'' - bilde
* Norsk Entomologisk forening
Osafjorden

**Osafjorden** er en arm av Eidfjorden og Hardangerfjorden i Ulvik kommune. Den er tolv kilometer lang, og går i nordøstlig retning fra innløpet mellom Bruravik og Bagnsnes til fjordbotnen ved bygda Osa.

Fra vestsida går Ulvikafjorden mot nord inn til kommunesenteret Ulvik. Aller ytterst kalles fjorden Bagnsfjorden. 

Fra Bruravik er det fergeforbindelse over Eidfjorden til Brimnes i Eidfjord kommune. Fra Bruravik går riksvei 572 inn langs vestsida av fjorden og videre langs Ulvikafjorden inn til Ulvik. Fra Ulvik kommer Fv300, som følger vestsida av den innerste delen av fjorden inn til Osa. Østsida av fjorden er uten veiforbindelse, og den eneste bosetningen her er bygda Bolstad ytterst i fjorden.

## Referanser




## Eksterne lenker
*
Liste over æresdoktorer ved Universitetet i Bergen

**Liste over æresdoktorer ved Universitetet i Bergen** omfatter personer utnevnt til æresdoktor ved Universitetet i Bergen. Oversikten er ordnet etter utnevnelsesår.

## 2019
* Sir Peter Gluckman
* Peter Thomson
* Toril Moi
* Jo-Anne Baird
* Bruce R. Zetter
* Pippa Norris
* Ragnhildur Helgadóttir
* Anne Canteaut
* Eamon Duffy
* Lise Davidsen

## 2017
* Leif Ove Andsnes
* Jostein Fet
* Han Dayuan
* Edvard Moser
* May-Britt Moser
* Peter Opsvik
* Arthur L. Stinchcombe
* Katherine Jane Willis

## 2015
*Jon Fosse
*Helga Nowotny
*Walter Mondale
*Trond Mohn

## 2012
*Jon Hellesnes
*Maarit Jänterä-Jareborg
*Anne E. Magurran
*Henning Dralle
*Karl Halvor Teigen
*Shelly Lundberg
*Cindy Lee van Dover

## 2011
*Gudmund Hernes
*Arne Skauge

## 2008
*Fredrik Barth
*Luce Irigaray
*Dan Laksov
*Livingstone S. Luboobi
*Peter Milgrom
*Peter-Christian Müller-Graff
*J. Bruce Overmier
*Janet Thornton
*Anna-Teresa Tymieniecka
*Allen J. Wilcox

## 2004
*Gro Harlem Brundtland
*Karin Cornils
*Gao Dengyi
*Bernhard Guggenheim
*Eva Joly
*Manfred Schartl
*Joan Wallach Scott
*Fadwa Abdel Rahman Ali Taha
*Henry Valen
*Angela Carmen Vincent
*Arne Öhman

## 2001
*Georg Henrik von Wright

## 2000
*Elisabeth Bock
*Per Brandtzæg
*Anders Bratholm
*Leonore Davidoff
*Claire Fraser
*Torvald C. Laurent
*Gerald R. Patterson
*P. J. M. Ssebuwufu 
*Lázló Török
*Peter R. Vogt
*Anna Louise von der Lippe
*Magnus Aarbakke

## 1998
*Rita R. Colwell 
*Jan S. Nilsson

## 1996
*Erik Allardt
*Johs. Andenæs
*Mieke Bal
*Elisabeth Barret-Connor
*Bertil Bengtsson
*Maud Bergmann
*Jean Briggs 
*Richard Doll
*Richard E. Ewing
*Anders Farestveit
*John Gunnar Forsberg
*Hanne Sophie Greve
*Johan Fjord Jensen
*Ghorbind H. Khorana
*Seymor Levine
*Jacobus Henridicus van Lint
*Samuel Maselle
*Michelle Perrot
*Ghillean Tolmie Prance
*Sol Seim
*Jan Svartvik
*Birgit Thilander

## 1992
*Anne Stine Ingstad
*Helge Ingstad 

## 1990
*William H. Allaway
*Nils-Arvid Bringéus
*Yusuf Fadl Hasan
*Jay W. Forrester
*James D. Halloran
*Hans M. Michelsen
*Otto Pribilla
*Sigurd P. Ramfjord
*Michael Ruse
*Ragnar Rommetveit 
*Helge Røstad

## 1987
*Torsten N. Wiesel

## 1985
*Lars Brundin
*Torstein E. Eckhoff
*Harald Enge
*Just Faaland
*Harald Løe
*Donald R. Matthews
*Erling Dekke Næss
*Sigvald Refsum
*Kåre Reitan
*Inga Sylvander

## 1980
*Jakob Benediktsson
*Tekla Dömötör
*James G. March
*Felix Milgrom
*Stanley Keith Runcorn
*Åse Gruda Skard

## 1975
*Kristján Eldjárn
*Holger Holgersen
*Erling Johansen
*Walther Heinrich Munk
*Ingjald Nissen
*Jens Arup Seip
*Frans Stafleu
*C. E. Wegmann

## 1970
*Vilhelm Møller-Christensen 

## 1966
*Per Laland

## 1965
*Andreas Strand

## 1964
*Hugh Marwick

## 1960
*Gunnar Rollefsen

## 1958
*Niels Backer-Grøndahl

## 1952
*Odd Dahl

## Referanser
Baar (landskap)

**Baar** er en høyslette på mellom 600 til 900 meter i Baden-Württemberg, med byen Donaueschingen som geografisk sentrum. Landskapet strekker seg inn i Schwarzwald i vest, Schwäbische Alb i øst. I sør avgrenses landskapet av Sveits.
 
I Baar ligger kildene til Neckar (Schwenninger Moos) og Donau (Donaueschingen). Elvene Breg og Brigach har utspring i henholdsvis Furtwangen im Schwarzwald og St. Georgen im Schwarzwald. Disse to elvene renner sammen i Donaueschingen og danner Donau.

## Geologi
Baar ble dannet i juratiden og kalles derfor gjerne Baarjura. Landskapet grenser til det som tradisjonelt kalles Jurafjellene, nemlig grenseområdet mellom Frankrike og Sveits.

## Delområder av Baar
Baar kan deles opp i fire mindre landskaper: Wutachland (etter elven Wutach) i sør, Baarschwarzwald (vest), Baahormulde med Riedbaar i sentrum og Baaralb i øst. Baaralb omfatter Hohenkarpfen (912 meter over havet) og Lupfen (977 moh).

Landskapet Baar er kjerneområdet i regionen Schwarzwald-Baar-Heuberg og omfatter deler av landkretsene Breisgau-Hochschwarzald, Schwarzwald-Baar, Rottweil og Tuttlingen.

## Landsbyer og steder i Baar

### Wutachland
Löffingen og Döggingen.

### Baarschwarzwald
St Georgen im Schwarzwald, Furtwangen im Schwarzwald, Königsfeld im Schwarzwald og Vöhrenbach.

### Baarhocmulde
Bad Dürrheim, Bräunlingen, Brigachtal, Donaueschingen, Hüfingen, Rottweil, Trossingen og Villingen-Schwenningen.

### Baaralb
Blumberg, Geisingen, Hintschingen, Zimmern, Immendingen, Spachingen, Aldingen og Tuttlingen.

## Historie
Opprinnelig fantes i det karolingiske Alamannia tre områder kalt Baar: Øst-, Vest- og Albuinsbaar. Det dreide seg om tre store forvaltningsenheter som var oppdelt i flere kommuner. Dagens Baar-landskap var Adelhartsbaar, en del av Vest-Baar. I området omkring Rottweil eksisterte det fra 8.-10. århundre grevskapet Baar.

Senere ble grevene av Sulz forlent med Baar og dette besto så sent som i det 11. århundre. Grev Hermann von Sulz overlot i 1282 grevskapet Baar til kong Rudolf 1., som igjen overlot det til grev Heinrich von Fürstenberg.

## Turisme
Donau sykkelvei (Donauradweg) starter ved Donaus kilde i Donaueschingen.

## Eksterne lenker
* 
* Hjemmeside for Schwarzwald-Baar-Kreis
* Baarforeningen

‎
De mørke sommerfuglers hjem

***De mørke sommerfuglers hjem*** (originaltittel: *Tummien perhosten koti*) er en finsk dramafilm fra 2008 i regi av Dome Karukoski.

Filmen ble vist på Magnus Barfot kino i 2008 under Bergen internasjonale filmfestival.

## Handling

Som seksåring opplever Juhani noe som kommer til å hjemsøke han resten av livet. Etter å ha vekslet mellom flere fosterhjem i syv år, blir han sendt til et guttehjem på en isolert øy. Der må de innrette seg etter Rektor Olavi Harjulas strenge regime. På øya bor også rektorens kone, Irene, og deres to døtre. Tjenestepiken Tyyne tar seg av mat og stell. Ettersom tid går, blir øya mer og mer et hjem for de syv guttene, så når øya mister økonomiske støtte, er det opp til guttene om de vil bli på øya eller ikke. Alle ønsker å støtte Rektorens kamp om å beholde øya. Løsningen på det økonomiske problemet blir å høste såkalte silkeorm-sommerfugler. 

Juhani kjemper samtidig en kamp mot sin fortid, og han kommer til å oppleve at en liknende hendelse vil møte han igjen på øya. Han blir nødt til å konfronteres med den traumatiske hendelsen fra fortiden etter at han får et brev om at foreldrene har omkommet i en bilulykke.

## Tema

Filmen tar for seg unge gutters hjelpløshet og sårbarhet i en traumatisk virkelighet, der den eneste måten å komme seg videre i livet er å legge fortiden bak seg. Det isolerte samfunnet på øya blir utfordret på godt og vondt. Juhani og guttene må lære seg å vokse og modnes uten foreldre, med kun hverandre og seg selv til hjelp. 
Juhani utvikler et fortrolig forhold til rektorens ene datter, men deres forhold blir satt på prøve når en misforståelse kommer i veien.

*De mørke sommerfuglers hjem* er basert på den kritikerroste romanen Svarte sommerfugler, skrevet av finske Leena Lander i 1991. Den har blitt publisert i 17 forskjellige land.

## Rolleliste

* Niilo Syväoja	 	Juhani Johansson
* Tommi Korpela	 	Olavi Harjula
* Kristiina Halttu	 	Irene Harjula
* Kati Outinen	 	Tyyne
* Pertti Sveholm	 	Erik Johansson
* Matleena Kuusniemi	 	Maire Johansson
* Eero Milonoff	 	Salmi
* Marjut Maristo	 	Vanamo Harjula
* Roope Karisto	 	Sjöblom
* Ville Saksela	 	Rinne
* Niko Vakkuri	 	Hermanni Hämäläinen
* Iiro Panula	 	Sulkava
* Henri Huttunen	 	Simola
* Heikki Nousiainen	 	Sosiaalijohtaja Rantala
* Matti Onnismaa	 	Viranomainen

## Referanser


## Eksterne lenker
*
Fossevikfossen

**Fossevikfossen** er et fossefall i Gaular, Sogn og Fjordane, og er en del av det vernede Gaularvassdraget. Fossen ligger ved fylkesvei 421. Over fossen ligger Nesavatnet og nedenfor ligger Haukevatnet.

I 1938 ble det bygget sagbruk ved fossen, et lite kraftverk i fossen produserte strøm til sagbruket og nærliggende gårder. Kraftverket ble bygget i 1942. Sagbruket ble senere til firmaet *Hauken Sag og Høvleri*.

## Referanser
Ulvikafjorden

**Ulvikafjorden** er en arm av Osafjorden, som igjen er en sidefjord til Hardangerfjorden i Ulvik kommune i Hordaland. Den er seks kilometer lang, og går i nordlig retning fra innløpet mellom Birgjetangen og Staursnes inn til tettstedet Ulvik. Ved Ulvik sentrum snur fjorden mot øst og fortsetter rundt to kilometer til. Denne indre delen av fjorden kalles Ulvikapollen. Sør for Ulvikapollen ligger bygda Hjeltnes.

Riksvei 572 går langs vestsida av fjorden inn til Ulvik, hvor Fv300 tar av og går langs Ulvikapollen og videre til Osa. 

## Referanser




## Eksterne lenker
*
Hans Eller

**Hans Eller** (født 14. eller 18. august 1912 i Danzig i Tyskland, død 4. april 1943) var en tysk roer som deltok i de olympiske leker 1932 i Los Angeles.

Eller ble olympisk mester i roing under OL 1932 i Los Angeles. Han var med på den tyske båten som vant firer med styrmann foran en italiensk båt. Mannskapet var roerne; Eller, Horst Hoeck, Walter Meyer, Joachim Spremberg og Carlheinz Neumann som var styrmann.

## OL-medaljer
* 1932  Los Angeles -  **Gull** i roing, firer med styrmann

## Referanser


## Eksterne lenker
*
Bières de Chimay

**Bières de Chimay** er et av Belgias seks trappistbryggerier. Dette befinner seg i klostret Notre Dame de Scourmont i Chimay, og trappistølet som fremstilles er oppkalt etter stedet, Chimay. Klostret ble grunnlagt i 1850 og den kommersielle bryggningen startet i 1862.

De fire ølsortene som brygges her skilles lettest av fargen på etikettene. Alle er de ganske alkoholsterke i forhold til vanlig lyst lagerøl eller pils. Frem til begynnelsen av 1990-tallet manglet man etiketter på de forskjellige ølsortene, og da måtte man skille dem fra hverandre ved hjelp av korkens farge. 

***Chimay Rouge** (Rød) inneholder 7 volumprosent og er rødaktigt brun, fruktig og med hint av krydder.
***Chimay Blanche** (Hvit) er på 8 volumprosent, trippelgjæret, mørk gyllen i fargen og har mer humle enn de andre Chimay-ølsortene. 
***Chimay Bleu** (Blå) kalles også for Grand Réserve, hvilket antyder at den er grei å lagre. Den inneholder 9 volumprosent, er kraftig og noe søtlig i smaken. 
***Chimay Dorée** (Gull) inneholder 5 volumprosent, er en kommersiell versjon, siden 2013, av øl som munkene drikker selv til måltider. 
## Eksterne lenker
*
Mindværfjorden

**Mindværfjorden** er en fjord i Vevelstad og Alstahaug kommune i Nordland. Fjorden ligger på nordsiden av Hamnøya og sør for Mindværet, som den er kalt opp etter, og øya Mindlandet. Fjorden strekker seg 10 kilometer nordøstover og fortsetter videre som Stokkafjorden.

Like ved overgangen til Stokkafjorden går fjordarmen Visten sørøstover. Ved Nonshaugen, som ligger helt nord på Hamnøya, går det ferje over til Forvik på fastlandet og nordover langs østsiden av fjorden til Stokka helt ytterst i Stokkafjorden og derfra videre nordover.

## Referanser
Stokkafjorden

**Stokkafjorden** er en fjord i Vevelstad, Vefsn og Alstahaug kommune i Nordland. Fjorden er en fortsettelse av Mindværfjorden og ligger på østsiden av Trolandet på Rødøya og Flatøya. Fjorden har innløp mellom Stokka, som har gitt navn til fjorden, i sør og Lauvøyneset på Trolandet i nord. Den strekker seg 7,5 kilometer nordover til Tangsundet og innløpet til Halsfjorden.

Fra Stokka går det ferje over fjorden til Trolandet og sørover til Vågsodden på Hamnøya og Forvik ved Mindværfjorden. Tangsundet i nord går videre nordover til Vefsnfjorden.

## Referanser
St. Jørgens vei (Oslo)

**St. Jørgens vei** (1–77, 2–32) er en blindvei fra Grenseveien på Hovin i Oslo. Veien tilhører bydel Grünerløkka. Bydelsgrensa mot Gamle Oslo går rett sør for oppkjøringa.

Bebyggelsen består av 24 boligblokker (lameller og punkthus) på 2–5 etasjer og ei høyblokk (nr 32) på ni etasjer. Feltet er bygd for Obos (Hovin borettslag, 540 leiligheter) på midten av 1950-tallet etter tegninger av Frode Rinnan og Olav Tveten. 

Dette er området til den tidligere Søndre Hovin gård. Våningshuset (nr 61b) er nå barnehage. Det har tidligere vært hospital under navnet St. Jørgen (= St. Georg), derav veinavnet.

## Litteratur
* 

## Eksterne lenker
*
Halsfjorden

**Halsfjorden** er en fjordarm av Stokkafjorden i Vefsn kommune i Nordland. Fjorden har en lengde på 8 kilometer til gården Sørfjorden i bunnen av Sørfjorden.

Fjorden har innløp mellom Skonsengodden i sør og Merra ved Halsneset i nord. Fjorden går først østover. Grenda Husvik ligger på nordsiden av fjorden. Fra Husvik går Alsneset sørover i fjorden og derfra deler fjorden seg i tre. Halsan går nordover, Grytåfjorden går sørøstover, mens Sørfjorden går sørover. Sørfjorden er noen hundre meter lenger enn Halsan.

## Referanser
Halsan

**Halsan** er en fjordarm av Halsfjorden i Vefsn kommune i Nordland. Fjorden begynner i sør på østsiden av Alsneset og strekker seg 3,5 kilometer nordover til gården med samme navn. I tillegg til gården Halsan ligger gårdene Halsvika, Bunesenget og Hestdalssjøen ved fjorden. Hestdalselva munner ut i fjorden ved Hestdalssjøen og innerst i fjorden renner Halsanelva ut.

Fv146 går langs vestsiden av fjorden.

## Referanser
Simadalsfjorden

**Simadalsfjorden** er en fjordarm av Eidfjorden i Eidfjord kommune i Hordaland. Simadalsfjorden er også den innerste delen av Hardangerfjorden. Den er fire kilometer lang, og går østover fra innløpet mellom Blurnes og Eikenes og inn til fjordbotnen i Simadalen.

Fjorden er omgitt av høye og bratte fjell opp til 1500&nbsp;moh. I fjellsida nord for fjordbotnen ligger fjellgården Kjeåsen. I fjellet under Kjeåsen ligger Sima kraftverk, som munner ut i fjorden.  Fv103 går langs sørsida av fjorden og videre opp Simadalen.

## Referanser




## Eksterne lenker
*
USAs forsvarsminister

**USAs forsvarsminister** (engelsk: *Secretary of Defense*), også kjent som **USAs krigsminister** (engelsk: *Secretary of War*), er et amerikansk føderalt embete i USAs regjering. Forsvarsministeren leder Forsvarsdepartementet og utpekes av USAs president, med godkjenning av Senatet. Forsvarsministeren fungerer som presidentens ledende militære rådgiver og tilhører en del av presidentens kabinett sammen med flere andre ministre fra andre føderale departementer. 

Etter en presidentordre fra president Donald Trump i september 2025 ble «krigsminister» tillatt som en sekundær tittel på embetet. Imidlertid er det bare Kongressen som lovlig og formelt kan endre embetets tittel, så «forsvarsminister» forblir juridisk offisiellt.

## Historie
Embetet ble grunnlagt i 1947 da det opprinnelige Krigsdepartementet, Marinedepartementet og det nyopprettede Flyvåpendepartementet ble underlagt et felles departement kalt *National Military Establishment* (NME). NME endret navn til *Department of Defense* i 1949 fordi forkortelsen *NME* hadde den uheldige uttalelsen *enemy* (*fiende* på norsk). I den samme reorganiseringen ble arméministeren (tidligere krigsministeren), marineministeren og flyvåpenministeren underlagt i posisjoner under forsvarsministeren og fjernet fra presidentens kabinett. 

## Liste over USAs forsvarsministre
Det følgende er en kronologisk oversikt over USAs forsvarsministre fra og med førstemann James Forrestal, som startet i embetet i 1947 til dagens forsvarsminister.

## Se også
* Liste over USAs presidenter
* Liste over Amerikas forente staters visepresidenter
* Liste over USAs utenriksministere
* Liste over Amerikas forente staters finansministre
* Liste over Amerikas forente staters justisministre

## Referanser


## Eksterne lenker
* 
* Defenselink.mil – Histories of the Secretaries of Defense
Horst Hoeck

**Horst Hoeck** (født 19. mai 1904, død 12. april 1969) var en tysk roer som deltok i de olympiske leker 1928 i Paris og 1932 i Los Angeles.

Hoeck ble olympisk mester i roing under OL 1932 i Los Angeles. Han var styrmann på den tyske båten som vant firer med styrmann foran en italiensk båt. Mannskapet bestod av Hoeck, Hans Eller, Walter Meyer, Joachim Spremberg og Carlheinz Neumann, som var styrmann.

## OL-medaljer
* 1932  Los Angeles -  **Gull** i roing, firer med styrmann

## Referanser


## Eksterne lenker
*
Grytåfjorden

**Grytåfjorden** er en fjordarm av Halsfjorden i Vefsn kommune i Nordland. Fjorden strekker seg 1,5 kilometer sørøstover til den veiløse gården Grytåa. Gården er oppkalt etter elva som munner ut i fjorden her. Fjorden ligger på østsiden av Skipsneset. Vest for Skipsneset går Sørfjorden sørover.

## Referanser
Sørreisa nord

**Sørreisa nord** er ett av to statistiske delområder i Sørreisa kommune i Troms. Området omfatter den nordlige og østlige delen av kommunen, med et areal på 210,97&nbsp;km².

Delområdet består av følgende åtte grunnkretser (innbyggertall 2011):
* Storlia/Rabbås (69)
* Nordstraumen (1079)
* Gottesjord (104)
* Djupvåg (194)
* Grunnreisa/Hemmingsjord (365)
* Reinelv (132)
* Andsvatn (62)
* Finnset (166)

Utvikling i folketallet de senere år:
Westmalle (øl)

**Westmalle** er et bryggeri ved klosteret Onze-Lieve-Vrouw van het Heilig Hart, i Westmalle nord i Belgia, som brygger trappistøl. 

## Historie
Klostret «Abdij Onze-Lieve-Vrouw van het Heilig Hart van Jezus» ble grunnlagt 6. juni 1794, men ble ikke opphøyet til et kloster av trappistordenen før 22. april 1836. Samme år begynte ølbryggingen, opprinnelig kun til eget bruk. I 1861 har man det første kjente tilfellet av at ølet ble solgt lokalt. Fra 1921 av begynte man å selge øl til forhandlere. Etter dette har bryggeriet flere ganger blitt utvidet og modernisert, sist i 2001.

## Utvalg

* **Tripel**, 9,5 % alkohol volumprosent. Lansert i 1934.
* **Dubbel**, 7,0 % alkohol volumprosent. Brygget siden 1836.
* **Extra**, 4,8 % alkohol volumprosent. Brygget siden 1836.

## Referanser


## Litteratur

* 

* 

## Eksterne lenker
* 
* Øltypene beskrevet på Westmalles hjemmeside
Xavier Lesage

**François Xavier Edmond Marie Lesage** (født 25. oktober 1885, død 3. august 1968) var en fransk rytter som deltok i de olympiske leker 1924 i Paris og 1932 i Los Angeles.

Lesage ble olympisk mester to ganger under OL 1932 i Los Angeles. Han vant både den individuelle dressurkonkurransen med hesten «Taine» og lagkonkurransen. De andre deltakerne på dressurlaget var Charles Marion på hesten «Linon» og André Jousseaume på «Sorelta». Åtte år tidligere, under OL 1924 i Paris kom Lesage på tredjeplass i den individuelle dressurkonkurransen med hesten «Plumard».

## OL-medaljer
* 1932  Los Angeles -  **Gull** i hestesport, dressur  Frankrike
* 1932  Los Angeles-  **Gull** i hestesport, dressur lagkonkurranse  Frankrike
* 1924  Paris-  Bronse i hestesport, dressur  Frankrike

## Referanser


## Eksterne lenker
*
North Kessock

**North Kessock** er en landsby (*[[Landsby#Landsbyer i engelsktalende land|village]]*) i regionen Highland i Skottland. 

North Kessock ligger på halvøya Black Isle, rett overfor Inverness på nordsiden av munningen av Beauly Firth. Det har sannsynligvis vært en bosetning her så langt tilbake som 1437, da fikk de dominikanske munkene i Inverness løyve til å drive ferge fra Inverness til Black Isle. Det var fergedrift over Beauly Firth helt til brua Kessock Bridge ble åpnet i 1982.

Ved folketellingen i 2001 hadde North Kessock 887 innbyggere. I 2006 ble folketallet estimert til 890 innbyggere.

North Kessock har sannsynligvis sitt navn etter St. Kessog som var Skottlands skytshelgen før st. Andreas.

## Referanser
Selvtillit

**Selvtillit** er individets tiltro til sin evne til å prestere. Det kan handle om arbeid, skole eller sosiale sammenhenger. Selvtillit kan variere fra dag til dag og kan endres gjennom bekreftelse utenfra, eller også endres under for eksempel ruspåvirket tilstand. Selvtilliten kan trenes opp.

I 2019 sliter 7,2% i Europa med kronisk depresjon. De økonomiske og menneskelige kostnadene er store, som er årsaken til at EU-kommisjonen har satt av 1,23 milliarder euro til mental helse. Ifølge studier viser det at selvtilliten er viktig med psykiske lidelser, spesielt engstelig personlighetsforstyrrelse og depresjon.

## Måter å bygge opp selvtilliten på
* Spise sunt og ernæringsrikt
* Trening eller yoga
* God søvn
* Positiv selvsnakk 
* Slutte å sammenligne seg med andre
* Meditere
* Egenomsorg
* Vit når du skal si nei
* Sette realistiske mål

## God og dårlig selvtillit

## Referanser
Orval

**Orval** er et belgisk bryggeri ved klosteret Abbaye Notre-Dame d'Orval i Gaumeområdet i Belgia som brygger trappistøl.

## Historie
Bryggingen ved dette klosteret kan spores tilbake til dets grunnleggelse. Et dokument skrevet av abbeden i 1628 refererer direkte til munkenes forbruk av øl og vin. Den siste av bryggerne som var munk var Broder Pierre, som drev med dette frem til brannen i 1793.

I 1931 ble dagens bryggeri bygget, og sysselsatte legfolk med intensjonen om å frembringe nok middler til å gjenoppusse klosteret. Det ble designet av Henry Vaes, som også stod bak det typiske Orval-ølglasset. Det første ølet ble sendt fra bryggeriet den 7. mai 1932, og ble solgt i tønner istedenfor dagens flasker. Orval var det første trappistølet som ble solgt på nasjonal basis i Belgia.

## Ølsorter
* **Orval Trappist**, 6,2 % alkohol volumprosent, blir ofte referert til som «Dronningen av Trappist». Ølet ble først laget i 1931, og har en kompleks og uvanlig smak og aroma som produseres fra en unik type gjær. Ølet er lyst i fargen, litt «grumsete» og har en stor skumtopp når det helles i glass. En kompleks aroma av lær og andre jordlige smaker. 
* **Petite Orval**, 4,5 % alkohol volumprosent, øl brygget kun for munkene (Patersbier). Selv om dette ikke er tilgjengelig for salg, er det mulig å få kjøpt det i klosteret eller i kafeen nær klosteret.

Som for alle klostere som brygger trappistøl, brygges alt ølet helt uten overskudds-interesser, fortjenesten skal bare betale for munkenes virksomhet i klostret. Alt overskuddet fra ølsalget går til veldedig arbeid og formål i regionen.

## Referanser


## Litteratur

* 

## Eksterne lenker
*
Andrej Zejts

**Andrej Zejts** (**Андрей Зейц**, født 14. desember 1986 i Pavlodarskaya) er en kasakhstansk, tidligere profesjonell, landeveissyklist. Han la opp etter 2023-sesongen.

## Meritter

;2006
:4. etappe, Giro della Valle d'Aosta
;2011
:2.-plass sammenlagt, Tour of Turkey
;2012
:8.-plass sammenlagt, Tour de Langkawi
;2014
:Sprintkonkurransen, Vuelta a Andalucía

## Referanser


## Eksterne lenker
*
Charles Marion

**Charles Louis Pierre Marion** (født 14. januar 1887, død 16. november 1944) var en fransk rytter som deltok i de olympiske leker 1928 i Amsterdam og 1932 i Los Angeles.

Marion ble olympisk mester under OL 1932 i Los Angeles. Han var med på det franske laget som vant dressurkonkurransen De andre deltakere på dressurlaget var Xavier Lesage på hesten «Taine» og André Jousseaume på «Sorelta». I den individuelle konkurransen i dressur kom han på andreplass med hesten «Linon», bak sin landsamnn Xavier Lesage på «Taine».

Fire år tidligere, under OL 1928 i Amsterdam kom Marion på andreplass i den individuelle dressurkonkurransen med hesten «Linon» bak tyske Carl-Friedrich Freiherr von Langen på «Draufgänger».

## OL-medaljer
* 1932  Los Angeles -  **Gull** i hestesport, dressur lagkonkurranse  Frankrike
* 1932  Los Angeles-  Sølv i hestesport, dressur  Frankrike
* 1928  Amsterdam-  Sølv i hestesport, dressur  Frankrike

## Referanser


## Eksterne lenker
*
Celleteorien

Ifølge **celleteorien** er celler den grunnleggende enheten i alle levende organismer, og alle celler har sitt opphav i allerede eksisterende celler. De første arbeidene med teorien kom på 1600-tallet sammen med mikroskopene som gjorde det mulig å betrakte cellene. Celletorien overtok for teorien om vitalismen. 

Robert Hooke var den første som oppdaget cellestrukturer. Mens han studerte tynne korkskiver gjennom et selvbygd mikroskop la han merke til tusenvis av små porer. Han kalte disse for celler, og publiserte funnet i *Micrographia* (1665). Det han egentlig observerte var døde cellevegger. Hans observasjoner sa ingenting om andre organeller eller cellekjerner. Han viste heller ikke om funksjonen til cellene. I 1674 var Antonio van Leeuwenhoek den første til å observere levende celler under mikroskopet, da han studerte en grønalge i slekten Spirogyra. Han kalte det han så for *små dyr*. I hans verk "Arcana Naturae" ble også blodceller, infusjonsdyr og spermier beskrevet for første gang.

Det er likevel Theodor Schwann, Matthias Jakob Schleiden og Rudolf Virchow som deler æren for celleteorien. Schwann og Schleiden foreslo i 1839 at cellene var den grunnleggende byggesteinen i alt liv. Schleiden foreslo feilaktig at cellene blir skapt av seg selv gjennom diverse krystalliseringer av ulike mineraler. Det var Virchow som i 1858 forfattet konklusjonen *«omnis cellula e cellula»* på latin som betyr ‘alle celler stammer fra celler’.

## Referanser




## Eksterne lenker
http://www.roberthooke.org.uk Robert Hooke Home Page
André Gaudin

**André Gaudin** (1875–1926) var en fransk roer som deltok i de olympiske leker 1900 i Paris.

Gaudin vant en olympisk sølvmedalje i roing under OL 1900 i Paris. Han kom på andreplass i singelsculler bak sin landsmann Henri Barrelet.

## OL-medaljer
* 1900  Frankrike -  Sølv i roing singelsculler

## Referanser


## Eksterne lenker
*
Mastering

**Mastering** vil si å balansere og filtrere lyd. Uttrykket er særlig brukt i musikkbransjen om prosessen fra mikstape til ferdig salgbart produkt. Formålet er å fremheve musikken ved å eliminere uønskede komponenter som kan forstyrre lyden. Prosessen innebærer også å trekke frem det gode samt tune inn og ut på riktig tidspunkt. 

Musikken før og etter mastering kan fremstå som svært ulik, særlig for lydentusiaster. Mastering er et eget fag innen musikkproduksjon og er blant annet et eget emnefag ved Universitetet i Oslo.

Mastering krever et helt spesielt utstyr og kan ikke gjøres ved miksebordet. Det er det siste, viktige steget i prosessen frem til ferdig produkt. Det finnes både analog- og digital mastering til produkter som vinylplate, cd og digital musikk. Det finnes forskjellige typer masterformater: U-matic PCM 1630, Red Book CD-R og Exabyte DDP.

## Referanser
Liste over stortingsrepresentanter fra (Lister og) Mandals amt

**Liste over stortingsrepresentanter fra (Lister og) Mandals amt**.

__NOTOC__

## Eidsvoll 1814
* Bonde Osmund Lømsland
* Bonde Erich Jaabech
* Bonde Sywert Eeg
* Kjøpmann Gabriel Lund
* Bonde Teis Lundegaard
* Embetsmann Jens Erichstrup 

## 1814

## 1815

## 1817

## 1820

## 1823

## 1826

## 1829

## 1832

## 1835

## 1838

## 1841

## 1844

## 1847

## 1850

## 1853

## 1856

## 1859

## 1862

## 1865

## 1868

## 1870

## 1873

## 1876

## 1879

## 1882

## 1885

## 1888

## 1891

## 1894

## 1897

## 1901

## 1903

## 1906

## 1910

## 1912

## 1915

## 1918

Norsk samfunnsvitenskapelig datatjeneste

kildevilkår
"(En del av) De data som er benyttet i denne publikasjonen er hentet
fra Norsk samfunnsvitenskapelig datatjenestes Politikerarkiv. NSD
er ikke ansvarlig for hverken analysen av dataene, eller for de
tolkninger som her er gjort."
Saint George Ashe

**Saint George Ashe** (født 23. mai 1871 på Malta, død 24. juli 1922 i East Sussex) var en britisk roer som deltok i de olympiske leker 1900 i Paris.

Ashe vant en olympisk bronsemedalje i roing under OL 1900 i Paris. Han kom på tredjeplass i singelsculler bak de franske roerne Henri Barrelet og André Gaudin. Det var tolv roere som fra fire nasjoner som konkurrerte i denne klassen.

## OL-medaljer
* 1900  Frankrike -  Bronse i roing singelsculler

## Referanser


## Eksterne lenker
*
Wildcard

**Wildcard** er et system innen idrett, hvor lag/utøvere som ikke er formelt kvalifisert, allikevel inviteres til å delta. Denne avgjørelsen fattes ofte av arrangøren. Wildcard gis ofte til lag som fortjener en plass på bakgrunn av kvalitet.

«Wildcard» kan også betegne spesialtegn som brukes for å søke i datasystemer eller elektronisk lagret informasjon som plassholder for enkelttegn eller tegnrekker.
Robert M. La Follette sr.

**Robert Marion La Follette sr.** (1855–1925), kalt «Fighting Bob», var en amerikansk politiker. Han var kongressmann, senator og guvernør i Wisconsin. La Follette var en eksponent for «wisconsinradikalismen» og den progressive venstrestrømningen innen Det republikanske parti.

## Liv og virke
Han vokste opp på landsbygda i Dane County i Wisconsin. De fleste naboene var norske. Norsk-amerikanerne i Midtvesten kom også til å slutte bredt opp om La Follette i den «progressive» epoken.

Han var kongressrepresentant fra Wisconsins 3. valgdistrikt fra 1885 til 1891, guvernør i Wisconsin fra 1901 til 1906 og senator fra 1906 til sin død i 1925. Da han døde i 1925, ble sønnen Robert M. La Follette jr. valgt til å etterfølge faren som senator.

I 1912 utfordret La Follette sittende president William Howard Taft i republikanernes presidentnominasjon, men ble overskygget da tidligere president Theodore Roosevelt meldte seg som kandidat. La Follette ble forbitret over dette. Roosevelt tapte og stilte for Det progressive parti. At La Follette nektet å stille seg bak Roosevelt, skremte vekk mange progressive, og han mistet sin lederrolle for de progressive republikanerne i Senatet.

La Follette stilte senere som presidentkandidat for sitt eget progressive parti ved presidentvalget i 1924. Han fikk 16,6 prosent av alle stemmene på landsbasis, men vant bare i Wisconsin.

Sønnene Robert og Philip La Follette videreførte farens politiske prosjekt i Wisconsin innenfor Det progressive parti, som holdt stand i delstaten frem til det ble avviklet i 1946.

## Referanser


## Eksterne lenker
* 
*
Liste over æresdoktorer ved Universitetet i Tromsø

**Liste over æresdoktorer ved Universitetet i Tromsø** omfatter personer utnevnt til æresdoktor ved Universitetet i Tromsø, fra 2013 kalt Universitetet i Tromsø – Norges arktiske universitet. 

;2021 
* Gro Harlem Brundtland 

;2018 
* Arieh Warshel, israelsk-amerikansk kjemiker og biokjemiker.
* Mari Boine, sanger, musiker og låtskriver 
* Richard Horton, lege og sjefredaktør for det medisinske tidsskriftet The Lancet 
* Olav Holt, tidligere rektor og professor i fysikk ved UiT Norges arktiske universitet

;2015 
* Laila Stien, Norge
* Trond Mohn, Norge
* Oran R. Young, USA

;2013
Utnevnt 2011, kreert 2013:
* Jonas Gahr Støre, Norge
* Sergej Lavrov, Russland (inndratt i 2022)

;2008
* Steven Pinker, USA
* Barbara Neis, Canada
* Ole Henrik Magga, Norge
* Narve Bjørgo, Norge

;2006
* Johan P. Olsen, Norge
* Jan Raa, Norge
* Rodolfo Stavenhagen, Mexico

;2003
* Ottar Brox, Norge
* Erica I.A. Daes, Hellas
* Tor Hagfors, Sverige
* Nawal el Saadawi, Egypt

;2001
* Hans Hellighet den 14. Dalai Lama

;2000
* Mordechai Vanunu, Israel

;1998
* William Nygaard, Norge
* Salman Rushdie, Storbritannia
* Mikhail Gorbatsjov, Russland
* Robert Paine, Canada
* Susanne Romaine, Storbritannia

;1996
* Rigoberta Menchu Tum, Guatemala

;1995
* Carsten Smith, Norge

;1994
* Desmond Tutu, Sør-Afrika

;1993
* Jørn Dyerberg, Danmark
* Torstein Bertelsen, Norge
* Georg Henrik von Wright, Finland
* Ragnhild Sundby, Norge
* Helga Marie Hernes, Norge
* Parzival Copes, Canada

;1987
* Amy van Marken, Nederland

;1982
* Kjell Bondevik, Norge
* Peter F. Hjort, Norge

## Referanser


## Eksterne lenker
* uit.no Æresdoktorer ved Universitetet i Tromsø
Niels Andersen

:*For den danske embedsmannen, se [[Niels Andersen (embedsmann)]].*

**Niels Andersen** (født 14. mai 1867, død 9. oktober 1930) var en dansk skytter som deltok i de olympiske leker 1908 i London og 1912 i Stockholm.
Andersen vant en olympisk bronsemedalje i skyting under OL 1912 i Stockholm. Han var med på det danske laget som kom på tredjeplass i lagskytingen 300 meter rifle bak Sverige og Norge. De andre på laget var Jens Hajslund, Laurits Larsen, Niels Larsen, Lars Jørgen Madsen og Ole Olsen.

## OL-medaljer
* 1912  Stockholm -  Bronse i skyting, 300 meter rifle, lagskyting (Danmark)

## Eksterne lenker
*
Innervisten

**Innervisten** er den indre delen av fjorden Visten i Vevelstad kommune i Nordland. Fjorden har innløp mellom Urdvika i sør og Nova i nord.  Den strekker seg østover til Austerfjord lengst øst, men har en avstikker sørover til Lakselvvatnet i bunnen av fjorden, som ligger 8 kilometer fra starten av fjorden.

Like ved innløpet ligger den veiløse grenda Ausen. Innover i fjorden ligger det flere isolerte gårder og grender, som Bønnåa på nordsiden og Aursletta på sørsiden. Ved Aursletta går Nedre Straumen sørover til fjordbotnen og Storstraumen like ved Lakselvvatnet.

## Referanser
Sølifjorden

**Sølifjorden** er et sund i Vega kommune i Nordland. Den ligger mellom øya Vega i øst og Søla i vest. Sølifjorden begynner ved Dyrholmen like vest for det sørvestlige hjørnet av Vegastrekker seg 8 kilometer nordover til grenda Sundsvoll på Vega.

Søla er en nær sirkelformet øy med en høyde som stiger bratt opp til 432 meter over havet. Fugløyværet ligger like vest for den sørlige delen av fjorden.

## Referanser
Nidaros Brass Band

**Nidaros Brass Band** er et brass band fra Trondheim som ble startet i 2003 og består av rundt 30 medlemmer, som utgjør en besetning etter tradisjonelt engelsk brassband-mønster. Nidaros Brass Band har siden starten  jevnlig holdt konserter, både egenproduserte og som gjester. Siden starten har Nidaros Brass Band invitert til *Julekonsert* like før jul i Rådhussalen på Trondheim folkebibliotek. 

Konserten *Trondhjemsnatt* i samarbeid med Frelsesarméen i Trondheim, som ble gjentatt årlig fra i 2008 til 2012, ble en stor suksess. Her deltok eksterne instrumental- og sangsolister, kor og organist, foruten brassbandet som spilte den sentrale rollen. Dette er et konsertkonsept brassbandet hele tiden ønsker å utvikle ved å hele tiden finne nye samarbeidspartnere og nye arenaer for sine konserter. I 2010 ble CD-utgivelsen «Nidaros» et av brassbandets høydepunkter. I 2011 gjennomførte Nidaros en Englandsturné, hvor turen gikk til Kettering, Bourton-on-the-Water(Cotswolds), Guildford og West Byfleet (Surrey). 

Våren 2013 feiret Nidaros Brass Band sitt 10-årsjubileum med konserten "Domen" for et stort publikum i Nidarosdomen. Gjester på konserten var jazztrompeter Jan Magne Førde, Nidarosdomens guttekor og Siri Nordli og Steinar Leirvik (sang og betraktninger).

I 2014 gikk turen igjen til Storbritannia, denne gang til Thatcham og Wales, hvor man hadde et konsertsamarbeid med korpset Cory Band.

## Eksterne lenker
* Nidaros Brass Band
TV Azteca

**TV Azteca**, også kjent som **Televisión Azteca**, er et meksikansk multimediakonglomerat som ble etablert den 2. august 1993 av Grupo Salinas etter at statlig TV ble privatisert i landet.

## TV-kanaler
TV Azteca har to TV-kanaler, som sendes på kanalene 7 og 13 på VHF og 40 på UHF. I tillegg sendes det i HD ved 7.1 (24), 13.1 (25), y 40.1 (26).
Man har også mulighet til å se på TV Azteca via Internett.

## Telenovelas
TV Azteca produserer et stort antall telenovelas. Noen av de mest populære som er produsert er *[[Nada Personal]]*, *[[Mirada de Mujer]]* og *[[Amor en Custodia]]*, samt den colombianske telenovelaen *[[Café con Aroma de Mujer]]*, som TV Azteca har produsert under navnet *[[Cuando seas mía]]*, hvor den meksikanske skuespilleren Silvia Navarro ble berømt for sitt skuespillertalent.

## Referanser


## Eksterne lenker
*
Ylvingsfjorden

**Ylvingsfjorden** er en fjord i Vega kommune i Nordland. Fjorden ligger mellom selve Vega i vest og øya Ylvingen, som fjorden har fått sitt navn etter, i vest. Den begynner ved Nefsholman i sør og strekker seg 8 kilometer nordover til Igerøy. Fra Igerøy går det ferje sørøstover til Ylvingen og videre til Horn, og nordvestover til Tjøtta.

Sør for Ylvingsfjorden ligger Vegafjorden og nordvest for Ylvingen ligger Mindværfjorden. 

Riksvei 839 går langs de nordlige delene av fjorden.

## Referanser